id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id ms id ms en ms ms id ms id tr jv id id id ms id id id id id ms id id id id id ms ms ms ms ms ms ms ms en id id id id id en id id jv ms id id it es id id en id ms ms ms ms ms ms
Serangan Panik: Rasa Takut Dan Berdebat Secara Tiba-Tiba
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Rasa Takut dan Berdebar Secara Tiba-Tiba - Anda Mungkin Mengalami Serangan Panik
Ditulis oleh Muhamad Firdaus Rahim Disemak pada 15/11/2019
Disemak secara perubatan oleh Panel Perubatan Hello Doktor
Serangan panik boleh berlaku di mana-mana dan bila-bila masa. Kadangkala, selepas bangun dari tidur pun boleh berlaku.
Anda berasa takut, gementar dan berdebar secara tiba-tiba tanpa sebarang sebab atau peristiwa. Jika keadaan ini berlaku sekurang-kurangnya dua kali, dan anda risau akan mengalaminya lagi, anda mungkin mengalami gangguan panik – merupakan sejenis gangguan keresahan (anxiety disorder).
Meskipun tiada data yang jelas bagi keadaan ini di Malaysia, 1 daripada 10 rakyat Amerika Syarikat mengalami serangan panik setiap tahun. Tetapi tidak semuanya mempunyai gangguan panik, hanya 3% sahaja. Daripada angka ini, perempuan lebih ramai.
Anda mungkin mengalami 4 atau lebih daripada simptom berikut semasa serangan panik:
Degupan jantung kuat dan laju.
Sesak nafas atau rasa lemas.
Mual atau sakit perut.
Pening kepala atau pengsan.
Menggigil atau rasa panas.
Kebas atau rasa semut-semut.
Rasa hilang kawalan atau menjadi gila.
Rasa seperti ingin mati.
Kebiasaannya, serangan ini berlaku selama 5-10 minit. Namun, ia boleh berpanjangan sehingga 1 jam. Kadangkala, anda boleh terasa seperti mengalami serangan jantung atau strok. Sesetengah pesakit juga pergi ke bilik kecemasan hospital untuk menjalani pemeriksaan.
Doktor masih tidak mampu mengenal pasti punca sebenar. Ia dipercayai berkaitan dengan genetik dan persekitaran tempat membesar. Kadangkala, terdapat juga penyakit mental lain seperti kemurungan.
Untuk mengesahkan anda menghidap gangguan panik, tiada ujian makmal atau radiologi yang khusus. Ia dibuat dengan menyingkirkan sebab-sebab lain kepada simptom-simptom terbabit.
Contohnya, pesakit yang mengadu sakit dada dan sesak nafas mungkin disebabkan oleh serangan jantung. Jika bacaan elektrokardiogram (ECG) dan ujian enzim jantung tidak menyokong masalah jantung, ia mungkin disebabkan oleh serangan panik.
Apakah rawatan keadaan kesihatan ini?
Sebelum memulakan rawatan, doktor harus mengenal pasti penyakit lain seperti hipertiroid atau ubat-ubatan lain yang mungkin menyebabkan keadaan seperti ini.
Doktor mungkin merujuk anda kepada ahli terapi psikologi (psychotherapist). Antara terapi yang ada adalah psikoterapi dan terapi kongnitif tingkah laku (CBT). Ia bertujuan mengenal pasti punca sebenar dan membantu pesakit mengenali persekitarannya serta cara menghadapi keadaannya dengan cara yang terbaik.
Kadangkala, ubat-ubatan tertentu juga diberikan. Contohnya ubat antidepresi dan antikeresahan (anxiolytics), jika diperlukan untuk membantu mengurangkan simptom.
Perubahan gaya hidup juga adalah penting termasuk mengurangkan minuman berkafein, senaman dan teknik pernafasan dalam. Bebaskan diri daripada tekanan atau stres juga boleh membantu.
Dapatkan kumpulan sokongan di sekeliling anda dalam kalangan ahli keluarga, jiran dan rakan-rakan. Antara kumpulan yang boleh dihubungi adalah:
Persatuan Kesihatan Mental Malaysia (MMHA).
KAMI (Kumpulan sokongan keluarga Johor).
Kumpulan-kumpulan sokongan di setiap negeri.
Hello Health Group tidak menawarkan nasihat perubatan, diagnosis atau rawatan.
What is Panic Disorder? – https://www.webmd.com/anxiety-panic/guide/mental-health-panic-disorder#1
Ada Masalah Jiwa, Tapi Keliru Nak Jumpa Pakar Psikiatri Atau Ahli Psikologi? Ini Perbezaannya
Tangan Menggigil? Ini Antara 10 Tanda FIZIKAL Anda Menghidap Penyakit Anxiety!
Ditulis oleh Muhamad Firdaus Rahim Disemak pada 15/11/2019
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.